Yi (dinosaurussuku)

Yi oli pienten lihansyöjädinosaurusten suku. Sen ainoa laji, Yi qi, tunnetaan yhdestä Kiinasta löydetystä fossiilista. Se eli keski-myöhäisjurakaudella, noin 160 miljoonaa vuotta sitten.

Yi qi oli höyhenpeitteinen ja läheistä sukua linnuille. Monien sukulaistensa tapaan se pystyi myös liitämään. Erikoista siinä kuitenkin oli että sillä ei ollut siipisulkia vaan lepakon tapaan ranteesta kasvavan luupiikin varassa olevat nahkasiivet.

Yi qi jäi kuitenkin luultavasti vain ”evoluution kokeiluksi”, eikä siitä tunneta jälkeläisiä myöhemmissä fossiileissa.

 Lähteet 

Luokka:Scansoriopterygidae